nahid-hub/BLUGE-bengali-wikipedia-section-title-prediction huggingface dataset:
১৯৪৩ সালের ১৩ সেপ্টেম্বর থেকে মহাবিদ্যালয়টিতে শ্রেণীসমূহ আরম্ভ হয়েছিল। প্রথম পর্যায়ে মাত্র ১৫ শিক্ষার্থী দিয়ে আরম্ভ হওয়া শিক্ষা প্রতিষ্ঠানটির শ্রেণীসমূহ কামরূপ একাডেমী উচ্চতর মাধ্যমিক বিদ্যালয়ে হয়েছিল। তখন শ্রেণীসমূহ নৈশকালীন ছিল। দরিদ্র শ্রেণীর ছেলে-মেয়েদের শিক্ষা প্রদান করার উদ্দেশ্যে শিক্ষা প্রতিষ্ঠানটির প্রতিষ্ঠাতারা কলেজটি রাতের সময় খুলেছিলেন। যাতে দিনের সময় ছেলে-মেয়েরা জীবিকার সন্ধান করে রাতে পড়াশুনা করতে পারে। ভারত রত্ন প্রাপ্ত লোকপ্রিয় গোপীনাথ বরদলৈ শিক্ষা প্রতিষ্ঠানটির প্রথম অধ্যক্ষ ছিলেন। তারপর শিক্ষাপ্রতিষ্ঠানটির দায়িত্ব সামলান একজন বলিষ্ঠ রাজনীতিবিদ হেম বরুয়া। 

সঠিক অনুচ্ছেদ শিরোনাম কোনটি?
titleA. ইতিহাস
titleB. অন্যান্য সুবিধা
titleC. অধ্যক্ষের তালিকা
titleD. স্বীকৃতি
উত্তর: titleA
পাটনা পূর্ব ভারতে গঙ্গা নদীর দক্ষিণ তীরে অবস্থিত। পাটনার আয়তন । এর মধ্যে পাটনা পৌর-এলাকার আয়তন এবং শহরতলি অঞ্চলের আয়তন । শহরটি অক্ষ-দ্রাঘিমাংশে অবস্থিত। এই শহরের গড় উচ্চতা । পাটনা শহরটি নদী-সঙ্গমস্থলে অবস্থিত। গঙ্গার দক্ষিণ তীরে প্রায় ৮ কিলোমিটারের একটি সংকীর্ণ উচ্চভূমিতে এই শহর অবস্থিত। এই অঞ্চলের মাটি খুবই উর্বর। অবশিষ্টাংশ উর্বর সমভূমির অন্তর্গত।

ব্রিটিশ যুগে, পাটনা ছিল বেঙ্গল প্রেসিডেন্সির অন্তর্গত। ১৯৭৬ সালে পাটনা জেলা ভেঙে নালন্দা জেলা গঠিত হওয়ার পর পাটনা জেলা থেকে সকল পার্বত্য এলাকা বাদ পড়ে। বর্তমানে এটি পাললিক সমভূমির অন্তর্গত।

পাটনা জেলার ভূখণ্ডটি অত্যন্ত উর্বর। এখানে কোনো বনাঞ্চল নেই। এই উর্বর সমভূমিতে ধান, আখ ও অন্যান্য খাদ্যশস্য চাষ করা হয়। এখানে প্রচুর আম গাছ, তাল গাছ ও বাঁশ ঝাড় দেখা যায়। নদী থেকে দূরে গ্রামগুলির শুষ্ক জমিতে ঝোপঝাড় দেখা যায়। বেল, শিরীষ, কাঁটাল ইত্যাদি গাছ এখানে প্রচুর চোখে পড়ে। পাটনা শহরের নিকটেই চারটি বড়ো নদী অবস্থিত। এটি পাটনার একটি উল্লেখযোগ্য বৈশিষ্ট্য। পাটনা বিশ্বের দীর্ঘতম নদীতীরবর্তী শহর। গঙ্গার উপর মহাত্মা গান্ধী সেতু নামে যে সেতুটি রয়েছে সেটির দৈর্ঘ্য ৫৫৭৫ মিটার। এটি ভারতের দীর্ঘতম নদী সেতু।

পাটনা ভারতের সিসমিক ক্ষেত্র-চারের অন্তর্গত। এটি ভূমিকম্প-প্রবণ এলাকায় অবস্থিত। তবে সাম্প্রতিক ইতিহাসে পাটনায় খুব একটা ভূমিকম্পের ঘটনা ঘটেনি।

সঠিক অনুচ্ছেদ শিরোনাম কোনটি?
titleA. টোপোগ্রাফি
titleB. ভূগোল
titleC. স্বাধীন ভারত
titleD. বায়ু দূষণ
উত্তর: titleA
জেলের ভেতরেই পড়াশোনা করে বি এ পাশ করেন। মুক্তি পেয়ে নানা জনকল্যাণমূলক কাজে জড়িত ছিলেন। নোয়াখালী দাঙ্গার সময় আক্রান্ত, দাংগা বিধ্বস্ত এলাকায় গিয়ে ত্রানের কাজ করেছেন। বারাসাতের কাছে অনুন্নত শ্রেনীর উন্নতিকল্পে 'পল্লী নিকেতন' নামে প্রতিষ্ঠান স্থাপন করা তার অন্যতম কৃতিত্ব। রাজারহাট থানার কয়েকটি গ্রামে সমাজসেবার কাজে নিযুক্ত ছিলেন। ১৯৪৮ সালে তিনি বিয়ে করেছিলেন বিখ্যাত বিপ্লবী ও সাহিত্যিক ভূপেন্দ্রকিশোর রক্ষিত রায়কে।

সঠিক অনুচ্ছেদ শিরোনাম কোনটি?
titleA. মৃত্যু
titleB. এন্ডারসন হত্যা চেষ্টা
titleC. প্রারম্ভিক জীবন
titleD. সামাজিক কর্মকান্ড
উত্তর: titleD
১৮১৭সালে সাবেক ত্রিপুরা জেলা বর্তমান বি বাড়ীয়া জেলা নবীনগর থানার বীরগাওয়ের মরহুম এলেম খার তিন ছেলে কাবিল খা, জালাল মাহমুব খা ও কলিম খা সর্ব প্রথম খয়েরপুর আসেন। তৎকালিন জমিদার আব্দুর রশিদ চৌধুরীর আশ্রয়ে আনোয়ারপুর গ্রামে বসবাস শুরু করেন। ২বছর পর আনোয়ারপুর গ্রাম নদী গর্ভে বিলীন হলে নতুন বসবাসের জন্য আনোয়ারপুরের আনুমানিক ৪কিমি দক্ষিণে গভীর জঙ্গলে জমিদার সাহেব পাঠান, জঙ্গল সাফ করার পর জমিদার সাহেব এখানে বসবাসের জন্য স্থায়ী ভাবে তালুক প্রদান করে এবং জমিদার আব্দুর রশিদ চৌধুরীর পিতা আব্দুল্লা এর নামানুসারে এই জায়গার নাম করন করা হয় "আব্দুল্লাপুর" । পরবর্তী সময়ে ব্রিটিশ সরকার সাধারন জনগনকে সেবা প্রদানের লক্ষে ইউনিয়ন গঠন করার জন্য জমিদারদের স্মরনাপন্ন হয়। তৎকালীন জমিদার এবং আবুল্লাপুরের তালুকদার আলী আহাম্মদ খার মত বিরোধের জের হিসাবে ইউনিয়নের নাম যৌথ করা হয় এবং প্রজ্ঞাপন জারী জরে জমিদার এবং তালুকদারের সম্মতি ক্রমে ইউনিয়নের নাম করন করা হয়।

সঠিক অনুচ্ছেদ শিরোনাম কোনটি?
titleA. অবস্থান
titleB. জনসংখা
titleC. যোগাযোগ ব্যবস্থা
titleD. ইতিহাস
উত্তর: titleD
পাটের পরেই চা হচ্ছে বাংলাদেশের সবথেকে বেশি রপ্তানি হওয়া অর্থকারী ফসল। এই শিল্প থেকে জাতীয় জিডিপির ১% আসে। চা উৎপাদনকারী জেলাগুলো হচ্ছে- মৌলভীবাজার, হবিগঞ্জ, সিলেট, চট্টগ্রাম, পঞ্চগড়, ব্রাহ্মণবাড়িয়া এবং রাঙ্গামাটি।

এক সময়কার বিশ্বের প্রধান একটি চা রপ্তানিকারক দেশ, বাংলাদেশ এখন মাত্র সাধারণ এক রপ্তানিকারক দেশ। বাংলাদেশি মধ্যম শ্রেণীর উত্থান এই শিল্পকে লাভজনক দেশীয় বাজারের দিকে আলোকপাত করে ব্যাপকভাবে চালিয়ে নিয়েছে। বর্তমানে এই সেক্টরটি ম ম ইস্পাহানি লিমিটেড, কাজী এন্ড কাজী, ট্রান্সকম গ্রুপ, জেমস ফিনলে বাংলাদেশ, ওরিয়ন গ্রুপ, আবুল খায়ের গ্রুপ এবং ডাঙ্কান ব্রাদার্স বাংলাদেশ লিমিটেডের মতো বাংলাদেশি প্রতিষ্ঠান দ্বারা পরিচালিত হচ্ছে।

২০১২ সালে, বাংলাদেশ রেকর্ড পরিমাণ চা উৎপাদন করে, যা প্রায় ৬,৩৮৫ কোটি কিলোগ্রাম ছিল। ১৯৪৭ সালে যেখানে ২৮,৭৩৪ হেক্টর ভূমি ছিল, সেখানে বর্তমানে ৫৬,৮৪৬ হেক্টরেরও বেশি ভূমি এই শিল্পের চাষে ব্যবহার করা হচ্ছে। বর্তমানে সরকার ক্ষুদ্র পরিসরের চা উৎপাদকদের এই শিল্পের বিকাশে কাজ করতে উদ্যোগ নিয়েছে, বিশেষকরে পার্বত্য চট্টগ্রাম অঞ্চলে।

বাংলাদেশে চায়ের মূল্য চট্টগ্রামে হওয়া সরকারি নিলামের মাধ্যমে নির্ধারিত হয়। মার্চ ২০১৫-তে, বাংলাদেশের চায়ের আন্তর্জাতিক বাজার মূল্য ছিল মার্কিন$২.৪০ ডলার।
সঠিক অনুচ্ছেদ শিরোনাম কোনটি?
titleA. সরকারী প্রতিষ্ঠান
titleB. শ্রম
titleC. শিল্প
titleD. ইতিহাস
উত্তর: titleC
বিংশ শতাব্দীতে গণিতের সমস্ত ক্ষেত্রে দ্রুত উন্নয়ন ঘটে। একদিকে গণিতের ভিত্তিতে যুক্তিবিজ্ঞানের ব্যবহার আরও সুদৃঢ় হয়, অন্যদিকে দর্শনশাস্ত্রে প্রতীকী যুক্তিবিজ্ঞানের উন্নয়নে গণিত বড় ভূমিকা রাখে। কেবল দর্শন নয়, গণিত পদার্থবিজ্ঞানের আপেক্ষিকতা তত্ত্ব ও কোয়ান্টাম তত্ত্বেও অবদান রাখে। গণনামূলক গণিত, ক্রীড়া তত্ত্ব ও বিশৃঙ্খলা তত্ত্বের মত নতুন নতুন শাখার আবির্ভাব ঘটে। পদার্থবিজ্ঞান ও অর্থশাস্ত্র গণিতের ব্যবহারের মাধ্যমে তাত্ত্বিক ভিত্তি সুদৃঢ় করে। গণিতের সবচেয়ে বিমূর্ত ধারণাগুলিও ব্যবহারিক কাজে লাগতে শুরু করে, এবং তাত্ত্বিক ও ব্যবহারিক গণিতের ভেতরে সীমারেখা টানা দুরূহ হয়ে পড়ে।

সঠিক অনুচ্ছেদ শিরোনাম কোনটি?
titleA. গণিতের ভবিষ্যৎ
titleB. ১৭শ শতক
titleC. ১৮শ শতক
titleD. বিংশ শতাব্দীর গণিত
উত্তর: titleD
১৯৪৭ সালে দেশ ভাগের পূর্ব পর্যন্ত বাংলাদেশের কমিউনিস্ট পার্টি ভারতের কমিউনিস্ট পার্টির অংশ হিসাবে কর্মকাণ্ড পরিচালনা করতো। ১৯৪৭ সালে দেশ ভাগের পরপরই পার্টির বঙ্গীয় প্রাদেশিক কমিটির অধীনে পূর্ববঙ্গে (নববগঠিত পূর্ব পাকিস্তান) কাজকর্ম পরিচালনার জন্য একটি আঞ্চলিক কমিটি (জোনাল কমিটি) গঠন করা হয়। এই জোনাল কমিটিই ১৯৪৮ সালের মার্চ মাসে সম্মেলনের মাধ্যমে নতুন কমিটি গঠন হওয়ার আগে পর্যন্ত দায়িত্ব পালন করে। ১৯৪৭ সালে গঠিত জোনাল কমিটির নেতারা ছিলেন-

১. খোকা রায় (সুধীন রায়)- সম্পাদক, (তিনি আগে থেকেই বঙ্গীয় প্রাদেশিক কমিটির সম্পাদকম-লীর সদস্য), ২. মণি সিংহ, ৩. নেপাল নাগ, ৪. ফনী গুহ, ৫. শেখ রওশন আলী, ৬. মুনীর চৌধুরী, ৭. চিত্তরঞ্জন দাস।

১৯৪৮ সালের মার্চ মাসে ভারতের কমিউনিস্ট পার্টির দ্বিতীয় কংগ্রেসে পাকিস্তানের জন্য পার্টির পৃথক কেন্দ্রীয় কমিটি গঠনের সিদ্ধান্ত গ্রহণ করা হয়। কংগ্রেসে সমবেত প্রতিনিধিদের মধ্যে যারা পাকিস্তান ভূ-খণ্ডের অধিবাসী, ওই ভূ-খণ্ডের পার্টির কাজে নিয়োজিত থাকবেন এবং আরো ২/৪ জন আমন্ত্রিত প্রতিনিধি ১৯৪৮ সালের ৬ মার্চ পৃথকভাবে সভায় মিলিত হন। সেখানেই পাকিস্তানের কমিউনিস্ট পার্টি গঠন করা হয় এবং সেই পার্টির কেন্দ্রীয় কমিটি নির্বাচিত করা হয়। এ কমিটি নেতারা হলেন

১. সাজ্জাদ জহির- সাধারণ সম্পাদক এবং পলিটব্যুরোর সদস্য, ২. খোকা রায় (পলিটব্যুরোর সদস্য), ৩. কৃষ্ণ বিনোদ রায় (পলিটব্যুরোর সদস্য), ৪. মণি সিংহ, ৫. নেপাল নাগ, ৬. মনসুর হাবিব, ৭. জামালউদ্দিন বুখারী, ৮. মোহাম্মদ ইব্রাহিম, 
৯. মোহাম্মদ আতা।

১৯৪৮ সালের ৬ মার্চ অনুষ্ঠিত প্রতিনিধিদের বৈঠকে পাকিস্তানের কমিউনিস্ট পার্টি গঠন এবং তার কেন্দ্রীয় কমিটি নির্বাচন করার সঙ্গে সঙ্গে পার্টির পূর্ববঙ্গ (পূর্ব পাকিস্তান) প্রাদেশিক কমিটি গঠন করা হয়। সেই কমিটির নেতারা হলেন

১. খোকা রায়- সম্পাদক, ২. মণি সিংহ, ৩. নেপাল নাগ, ৪. বারীন দত্ত, ৫. মনসুর হাবিব, ৬. কৃষ্ণ বিনোদ রায়, ৭. ফনী গুহ, ৮. প্রমথ ভৌমিক, ৯. অবনী বাগচী, ১০. মুকুল সেন, ১১. মারুফ হোসেন, ১২. পূর্ণেন্দু দস্তিদার, ১৩. ইয়াকুব মিয়া, ১৪. আব্দুল কাদের চৌধুরী, ১৫. অমূল্য লাহিড়ী।

১৯৪৮-৫০ সালের মধ্যে পূর্ববঙ্গে (পূর্ব পাকিস্তান) একাধিক স্বল্পকালীন অস্থায়ী প্রাদেশিক কমিটি গঠন করা হয়। স্বল্পকালীন এসব অস্থায়ী প্রাদেশিক কমিটিতে এক সময় শেখ রওশন আলী, আরেক সময় আলতাব আলী, ১৯৫০ সালে নেপাল নাগ প্রমুখকে সম্পাদকের দায়িত্ব দিয়ে প্রাদেশিক কমিটি কয়েকবার পুনঃগঠিত করা হয়। এর মূল কারণ হলো, এ সময় পার্টির বামহঠকারী লাইনের প্রতিফলন ঘটিয়ে পার্টির সর্বস্তরের কমিটিতে পরিবর্তন সাধন করা হয়। এক্ষেত্রে ‘বাম হঠকারীদের বাদ দিয়ে কমিটি গঠন করতে হবে’ ইত্যাদি নানা ফর্মুলা অনুসরণ করা হয়। বাম-হঠকারী লাইন থেকে পরে আবার ‘হঠকারীবাদীদের দিয়ে কমিটি করতে হবে’, ‘পার্টিকে ঐক্যবদ্ধ রাখতে পারে এ ধরনের কমরেডদের নেতৃত্বে কমিটি গঠন করতে হবে’- ইত্যাদি ফর্মুলাগুলো সে সময় অনুসরণ করা হয়। একপর্যায়ে ১৯৪৯ সালে নিম্নলিখিত তিনজন কমরেডকে নিয়ে অস্থায়ী প্রাদেশিক কমিটি গঠন করা হয়। যার নেতারা ছিলেন

১. শেখ রওশন আলী - সম্পাদক, ২. আলতাব আলী, ৩. আব্দুল বারী (রেল শ্রমিক)।

বাম-হঠকারী লাইন আনুষ্ঠানিকভাবে পরিত্যাগ করে একপর্যায়ে পার্টির অগ্রযাত্রার সুস্থির পটভূমিতে ১৯৫১ সালে অনুষ্ঠিত প্রাদেশিক কমিটি নির্বাচিত করা হয়। সেই কমিটির নেতারা ছিলেন 
১. মণি সিংহ- সাধারণ সম্পাদক 
এবং সম্পাদকমণ্ডলী সদস্যরা ছিলেন 
২. বারীণ দত্ত, ৩. নেপাল নাগ, ৪. সুখেন্দু দস্তিদার, ৫. খোকা রায়
সদস্যরা ছিলেন
৬. শেখ রওশন আলী, ৭. শহীদুল্লাহ কায়সার, ১০. শচীন বোস।

সঠিক অনুচ্ছেদ শিরোনাম কোনটি?
titleA. একাদশ কংগ্রেস
titleB. জাতীয় সংসদ নির্বাচন
titleC. দ্বিতীয় কংগ্রেস
titleD. পার্টির কংগ্রেসসমূহ
উত্তর: titleD
গোমস্তাপুর উপজেলার ভূ-প্রকৃতি ও ভৌগোলিক অবস্থান এই উপজেলার মানুষের ভাষা ওসংস্কৃতি গঠনে ভূমিকা রেখেছে। বাংলাদেশের দক্ষিণ-পূর্ব অঞ্চলে অবস্থিত এইউপজেলাকে ঘিরে রয়েছে ভারতের ত্রিপুরা রাজ্য, চাঁপাইনবাবগঞ্জ তথা রাজশাহী বিভাগের অন্যান্য উপজেলাসমূহ। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহা প্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে। এ উপজেলায় সাঁওতাল, মুন্ডা, ওঁরাও, মাহালী প্রভৃতি আদিবাসী জনগোষ্ঠীর বসবাস লক্ষ্য করা যায়। এবং এসব জনগোষ্ঠির স্বতন্ত্র ভাষা ও সংস্কৃতির প্রভাব আশে পাশের অঞ্চলেও বিশেষ ভাবে লক্ষনীয়।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ভাষা ও সংষ্কৃতি
titleC. প্রশাসনিক এলাকা
titleD. ইতিহাস
উত্তর: titleB
যেখানে চতুরার্য সত্যের প্রথম তিনটি সত্য দুঃখের বৈশিষ্ট্য ও কারণকে বোঝাতে ব্যবহৃত হয়, সেখানে এর চতুর্থ সত্য দুঃখ নিবারণের ব্যবহারিক উপায় দর্শায়। গৌতম বুদ্ধ দ্বারা বর্ণিত দুঃখ-নিরোধ মার্গ বা দুঃখ নিরসনের উপায়কে অষ্টাঙ্গিক মার্গ বলা হয়। এর আটটি উপদেশকে সম্যক প্রজ্ঞা, সম্যক শীল ও সম্যক সমাধি এই তিন ভাগে ভাগ করা হয়েছে। সম্যক প্রজ্ঞা দুই প্রকার- সম্যক দৃষ্টি ও সম্যক সঙ্কল্প। কায়িক, বাচনিক ও মানসিক কর্মের সঠিক জ্ঞানকে সম্যক দৃষ্টি বলে। অহিংসা, চুরি না করা, অব্যভিচার ও সত্যভাষণ হল কায়িক সুকর্ম, নিন্দা না করা, মধুর ভাষণ ও লোভহীনতা হল বাচনিক সুকর্ম এবং মিথ্যা ধারণা না করা ও প্রতিহিংসাপরায়ণ না হওয়া হল মানসিক সুকর্ম। সম্যক শীল তিন প্রকার- সম্যক বাক্য, সম্যক কর্ম ও সম্যক জীবিকা। মিথ্যা কথা, পরনিন্দা, কটুবাক্য ও অতিকথন ত্যাগ করে সত্যভাষণ ও মধুর বচনকে সম্যক বাক্য বলে। অহিংসা, চুরি না করা, অব্যভিচারকে সম্যক কর্ম এবং অসৎ পন্থা ত্যাগকে সম্যক জীবিকা বলে। গৌতম বুদ্ধ অস্ত্র ব্যবসা, প্রাণী ব্যবসা, মাংস বিক্রয় এবং মদ ও বিষের বাণিজ্যকে মিথ্যা জীবিকা বলে উল্লেখ করেছেন। সম্যক সমাধি তিন প্রকার- সম্যক প্রযত্ন, সম্যক স্মৃতি ও সম্যক সমাধি। ব্যায়াম, ইন্দ্রিয় সংযম, কুচিন্তা ত্যাগ এবং সৎ চিন্তার চেষ্টা ও তাকে স্থায়ী করার চেষ্টাকে সম্যক প্রযত্ন বলে। কায়া, বেদনা, চিত্ত ও মনের ধর্মের সঠিক স্থিতিসমূহ ও তাদের ক্ষণবিধ্বংসী চরিত্রকে সদা স্মরণে রাখাকে সম্যক স্মৃতি এবং চিত্তের একাগ্রতাকে সম্যক সমাধি বলে। এই আটটি মার্গ একত্রে দুঃখের অবসান ঘটায়। এই মার্গগুলি আটটি বিভিন্ন দশা নয়, বরং একে অপরের ওপর নির্ভরশীল পরস্পর সংযুক্ত হয়ে একটি সম্পূর্ণ পথের সৃষ্টি করে। 

সঠিক অনুচ্ছেদ শিরোনাম কোনটি?
titleA. দুঃখ নিরোধ
titleB. দুঃখ সমুদয়
titleC. দুঃখ নিরোধ মার্গ
titleD. তত্ত্ব
উত্তর: titleC
২১ সেপ্টেম্বর ২০১৭ তারিখে প্রথম টিজার এবং পোস্টার মুক্তি পায়। টিজার শ্রোতাদের কাছ থেকে অসাধারণ প্রতিক্রিয়া পায়। চলচিত্রটি বাংলা ভাষার পাশাপাশি ইংরেজি ভাষাতেও মুক্তি পাবে।

চলচ্চিত্রের অফিসিয়াল পোস্টারটি মোহন বাগানের মাঠে উদ্ভোধন করা হয় এবং ৪ নভেম্বর ২০১৭ সালে ভারতের ইতিহাসে সবচেয়ে বড় চলচ্চিত্রের পোস্টার তৈরি করা হয়। এটি বাহুবলী চলচ্চিত্রের পোস্টারের আগের রেকর্ডটি ভেঙ্গে দেয় এবং গিনেস বুক বিশ্ব রেকর্ড অর্জন করে। চলচ্চিত্রটির ট্রেলার ১ ডিসেম্বর ২০১৭ তারিখে বাংলা, আসমীয়া, ওড়িয়া, তামিল, তেলেগু এবং হিন্দি ভাষায় মুক্তি পায়।

সঠিক অনুচ্ছেদ শিরোনাম কোনটি?
titleA. মার্কেটিং
titleB. গ্রাফিক উপন্যাস
titleC. সাউণ্ডট্রেক
titleD. কাহিনী
উত্তর: titleA
ডিসেম্বর-এপ্রিল হচ্ছে দক্ষিণ এশিয়ার শঙ্খ চিলেদের প্রজনন ঋতু। দক্ষিণপূর্ব অস্ট্রেলিয়াতে অগাস্ট-অক্টোবর ও পশ্চিম অস্ট্রেলিয়াতে এপ্রিল-জুন। এঁরা উঁচু স্থানে বাসা বাঁধে, যা মূলত ছোট ছোট ডাল ও শুঁকনো পাতা দিয়ে তৈরি হয়। একই বাসা এঁরা বছরের পর বছর ধরে ব্যবহার করে। শঙ্খ চিল দুটো করে ডিম দেয়। মা বাবা দুজনে মিলে বাচ্চা বড়ো করে যদিও ডিমে তা দেয় শুধু স্ত্রি পাখিটি। ২৬-২৯ দিনে ডিম ফুটে বাচ্চা বের হয়।

সঠিক অনুচ্ছেদ শিরোনাম কোনটি?
titleA. প্রজনন
titleB. খাদ্য
titleC. সংস্কৃতিতে
titleD. বৈশিষ্ট্য
উত্তর: titleA
স্কুলটি বাংলাদেশি শিক্ষাব্যবস্থার সাধারণ জাতীয় পাঠ্যক্রম অনুসরণ করে এবং প্রাথমিক (গ্রেড 5 থেকে শুরু করে) মাধ্যমিক স্তর (6 থেকে 10 গ্রেড) পর্যন্ত মেয়েদের শিক্ষা প্রদান করে।

বছরে তিনটি একাডেমিক পদ রয়েছে। প্রথম শব্দটি জানুয়ারিতে শুরু হয় এবং এপ্রিলের শেষের দিকে। দ্বিতীয়টি জুনের দিকে শুরু হয়ে আগস্টের শেষের দিকে শেষ হয়। চূড়ান্ত মেয়াদটি সেপ্টেম্বরের মাঝামাঝি থেকে শুরু হয়ে নভেম্বরের শুরুতে শেষ হয়। 

শিক্ষার্থীদের প্রথম মেয়াদ শেষে গ্রীষ্মের ছুটি এবং চূড়ান্ত মেয়াদ শেষে শীতের ছুটি থাকে।

সঠিক অনুচ্ছেদ শিরোনাম কোনটি?
titleA. শিপ্টিং
titleB. শিক্ষাবিদগণ
titleC. পাঠক্রম বহির্ভূত কার্যক্রম
titleD. ধর্মানুষ্ঠান
উত্তর: titleB
ভেদরগঞ্জ এর নামকরণ নিয়ে বিভিন্ন জনের বিভিন্ন মতামত রয়েছে,
প্রথমত,
ভেদরগঞ্জ এলাকা ছিল ভেদার উদ্দিন জমিদারীর অংশবিশেষ।ভেদার উদ্দিন ১৯২৪ ক্ষ্রিস্টাব্দে এই এলাকার সফরে আসেন এবং এই প্রখ্যাত শিক্ষাবিদ ও প্রভাবশালী ব্যক্তিত্য বিক্রম্পুর পরগনার জমিদার সৈয়দ ভেদার উদ্দিন শাহের প্রয়াসে ভেদরগঞ্জ থানা প্রতিষ্ঠিত হয়।তার নামানুসারেই ভেদরগঞ্জ এর নামকরণ করা হয়। 
দ্বিতীয়ত,
ভেদরগঞ্জের নামকরণ নিয়ে আরো একটি প্রবাদ আছে।এই প্রবাদ কাদা প্রবাদ নামে পরিচিত ।‘ভেদার’ শব্দের অর্থ কাদা।একসময় এই এলাকায় প্রচুর কাদা ছিল।কাদার জন্য মানুষের হাটা চলার ব্যঘাত ঘটত।তাই এই এলাকার নাম একে একে জনমুখে ভেদরগঞ্জ নামের পরিচিতি লাভ করে।
তৃতীয়ত,
অনেকের মতে, এই এলাকায় প্রচুর বেদে ছিল।নদীর পাড়ে সবসময় অসংখ্য বেদে বহর থাকত। তাই এই এলাকার নাম ভেদরগঞ্জ হয়েছে।
চতুর্থত,
আধুনিক গবেষণায় প্রবাদ দুটি নিছক প্রবাদ বলে প্রতিয়মান হয়েছে।মুলত ভে৪দার শাহ এর নাম হতে ভেদরগঞ্জ নামের উৎপত্তি।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. প্রশাসনিক এলাকা
titleC. শিক্ষা
titleD. ইতিহাস
উত্তর: titleD
মুসলিম সংখ্যাগরিষ্ঠ বাংলাদেশের প্রধান সামাজিক অনুষ্ঠানের মধ্যে রয়েছে মুসলমান সম্প্রদায়ের উত্সব [[ঈদুল ফিত্‌র]] , [[ঈদুল আজহা]] ও [[ঈদে মিলাদুন্নবী ছল্লাল্লাহু আলাইহি ওয়া সাল্লাম]]। তবে হিন্দু সম্প্রদায়ের [[দুর্গা পূজা]], বৌদ্ধদের প্রধান উত্সব [[বুদ্ধ পূর্ণিমা]], আর খ্রিস্টানদের [[বড়দিন]]ও ঘটা করে পালিত হয়ে থাকে স্ব স্ব ধর্মীয় সম্প্রদায়ের মধ্যে। এই দিবসগুলোতে রাষ্ট্রীয় ছুটি থাকে। সার্বজনীন উত্সবের মধ্যে [[পহেলা বৈশাখ]] প্রধান। গ্রামাঞ্চলে [[নবান্ন]], [[পৌষ পার্বণ]] ইত্যাদি লোকজ উত্সবের প্রচলন রয়েছে। এছাড়া [[বাংলাদেশের স্বাধীনতা দিবস|স্বাধীনতা দিবস]], [[বাংলাদেশের বিজয় দিবস|বিজয় দিবস]] এবং ভাষা আন্দোলনের স্মরণে [[একুশে ফেব্রুয়ারি]] সাড়ম্বরে পালিত হয়।

সঠিক অনুচ্ছেদ শিরোনাম কোনটি?
titleA. সামাজিক অনুষ্ঠান
titleB. পোষাক
titleC. গণমাধ্যম
titleD. নৃত্য
উত্তর: titleA
পর্তুগাল জাতীয় দলের হয়ে ১৯৬১ থেকে ১৯৭৩ সালের মধ্যে মোট ৬৪টি খেলায় তার গোলসংখ্যা ৪১। ১৯৬৬ সালের বিশ্বকাপে পর্তুগালের তৃতীয় স্থান লাভের পেছনে প্রধান ভূমিকা রেখেছেন। এই আসরে তিনি ৬ ম্যচ খেলে ৯টি গোল করে সর্বোচ্চ গোলদাতা হন। এর মাঝে বিশেষভাবে স্মরণীয় উত্তর কোরিয়ার বিপক্ষে পর্তুগালের কোয়ার্টার ফাইনাল খেলাটি। এতে মাত্র ২৪ মিনিটের মধ্যে উত্তর কোরিয়া ৩-০ গোলে এগিয়ে যায়। এরপরও পর্তুগাল ম্যাচ জেতে ৫-৩ গোলে, যার ৪টি গোল একাই করেছিলেন ইউসেবিও। ইংল্যান্ডের কাছে সেমিফাইনালে ২-১ গোলে হারের পর তৎকালীন সোভিয়েত ইউনিয়নকে ২-১ গোলে হারিয়ে আসরে তৃতীয় হয় পর্তুগাল।

সঠিক অনুচ্ছেদ শিরোনাম কোনটি?
titleA. জন্ম ও শৈশব
titleB. মৃত্যু
titleC. জাতীয় দল
titleD. ক্লাব ফুটবল
উত্তর: titleC
দিব্যা বলিউড এ তার কর্মজীবন শুরু করেন ২০০৪ সালের চলচ্চিত্র "আব তুমহারে হাওয়ালে ওয়াতন সাথিয়ো" এর মাধ্যমে। ঐ বছরি তিনি "লাভ টুডে" এর মাধ্যমে তেলেগু চলচ্চিত্রে অভিষেক করেন। এরপর দিব্যা সিনেমাটোগ্রাফি এবং এডিটিং এ কোর্স করেন। এরপর দিব্যা আগাম নিগাম, জেরমাইনে জ্যাকসন, তুলসি কুমার এর সঙ্গীত ভিডিও পরিচালনা করেন এবং কিছু বিজ্ঞাপন চিত্রও পরিচালনা করেন। পরপর ২০ টি সঙ্গীত ভিডিও পরিচালনা করার পর, তিনি ২০১৪ সালে তার প্রথম চলচ্চিত্র "ইয়ারিয়ান" পরিচালনা করেন। দিব্যা চলচ্চিত্রটিতে ৫ টি সঙ্গীত আয়োজনো করেন।

দিব্যা কলেজ রোমান্টিক চলচ্চিত্র "ইয়ারিয়ান" (২০১৪) এর মাধ্যমে চলচ্চিত্র পরিচালনায় আত্মপ্রকাশ করেন, যা ১০ জানুয়ারি ২০১৪ সালে মুক্তি পায় এবং তার পরিচালনা পরবর্তি চলচ্চিত্র "সানাম রে", যা ১২ ফেব্রুয়ারি ২০১৬ সালে মুক্তি পায়। দিব্যা রনবীর কাপুর অভিনীত চলচ্চিত্র "রয়" এ প্রযোজনাও করেছেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. ব্যক্তিগত জীবন
titleC. চলচ্চিত্র তালিকা
titleD. অভিনেত্রী হিসেবে
উত্তর: titleA
ইয়র্কশায়ারের মার্টন এলাকায় জন্মগ্রহণকারী জন নিউস্টিড তৎকালীন ইংল্যান্ড একাদশ দলের সদস্য ও নর্থ রাইডিংয়ের ক্রিকেটার উইলিয়াম ব্রান্টনের তত্ত্বাবধানে ক্রিকেট খেলা শিখতে শুরু করেন। খেলায় তিনি এতোটাই দক্ষতা লাভ করেন যে সতেরো বছর বয়সে মিডলসবোরা ক্রিকেট ক্লাবের সাথে তাকে চুক্তি করা হয়। ১৯০৩ সালে কেমব্রিজ বিশ্ববিদ্যালয় ও ডার্বিশায়ারের বিপক্ষে দুইটি খেলায় যাচাই-বাছাইয়ের উদ্দেশ্য নিয়ে তাকে খেলানো হয়। এতে দেখা যায় যে, তিনি ব্যাটসম্যান হিসেবে ভালো খেলেন ও বোলার হিসেবে নয়। ফলশ্রুতিতে, এ ধরনের ভুলের খেসরাত গুণতে হয় তাকে ও দলে রাখা হয়নি।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. অবসর
titleC. শৈশবকাল
titleD. দেহবসান
উত্তর: titleC
ব্রিটিশ সরকার পলি সঞ্চয়ের কারণে কলকাতা বন্দরে জাহাজ ভিড়ানোর অসুবিধা লক্ষ্য করছিলেন। কারণ হুগলী-ভাগরথী নদী ক্রমশঃ নাব্যতা হারাচ্ছিল। ১৮৫১ সাল থেকে ১৯৪৬ সাল অবধি কমপক্ষে পাঁচটি সমীক্ষা করা হয়েছে কিভাবে গঙ্গার পানির এক অংশ ঘুরিয়ে হুগলী-ভাগরথীতে প্রবাহিত করে পলি অপসারণ করা যায়।

তৎকালীন ভারতের পশ্চিম বঙ্গের তদানীন্তন চীফ ইঞ্জিনিয়ার শ্রী কপিল ভট্টাচার্য এই পরিকল্পনার বিরোধিতা করে নিম্নরূপ অভিমত প্রকাশ করেন।
ভারতের একতরফা গঙ্গার জল সরাবার কারণে যে শুধু বাংলাদেশের পরিবেশের ক্ষতি হচ্ছে তা নয়; বরং এর ফলে বাংলাদেশের কৃষি, শিল্প, বন ও নৌ-পরিবহন ব্যাবস্থা ব্যাপক বিপর্যয়ের সম্মুখীন হচ্ছে। এ বিষয়টি প্রথম আলোচনায় আসে ২৯ অক্টোবর, ১৯৫১ সালে তখন তৎকালীন পাকিস্তান সরকার গ্রীষ্মকালে গঙ্গা নদী হতে বিপুল পরিমাণ পানি পশ্চিমবঙ্গের ভাগীরথী নদী পুনরুজ্জীবিত করার জন্য অপসারণ করার ভারতীয় পরিকল্পনার দিকে দৃষ্টি আকর্ষণ করে। ভারত জবাব দেয় তাদের এই পরিকল্পনা প্রাথমিক পর্যায়ে আছে এবং এর ফলাফল সম্পর্কে পাকিস্তানি উদ্যেগ শুধু মাত্র তত্ত্বীয় ব্যাপার। সেই থেকে গঙ্গার পানি বণ্টন নিয়ে লম্বা আলাপ-আলোচনার জন্ম দেয়। ১৯৭০ সাল পর্যন্ত ভারত-পাকিস্তান এই বিষয় নিয়ে বিভিন্ন পর্যায়ে অনেক আলোচনা করে। কিন্তু এই আলোচনা যখন চলছিল তখন ভারত ফারাক্কা বাঁধের নির্মাণ কাজ অব্যহত রাখে এবং ১৯৭০ সালে এর কাজ সমাপ্ত করে। এ বাঁধ বাংলাদেশ-ভারত সিমান্ত হতে ভারতের প্রায় ১৮ কিলোমিটার অভ্যন্তরে অবস্থিত।

১৯৭১ সালে বাংলাদেশ স্বাধীন হবার পর গঙ্গার জল বণ্টন নিয়ে ভারতের সাথে আলোচনা শুরু করে।১৯৭৪ সালের ১৬ মে বাংলাদেশের তৎকালীন প্রধানমন্ত্রী বঙ্গবন্ধু শেখ মুজিবুর রহমান এবং ভারতের প্রধানমন্ত্রী ইন্দিরা গান্ধী ফারাক্কা পয়েন্টে গঙ্গার পানি বণ্টন বিষয়ে এক যৌথ বিবৃতি দেন। এই সম্মেলনে এ সিদ্ধান্ত হয় যে, উভয় দেশ একটি চুক্তিতে আসার আগে ভারত ফারাক্কা বাঁধ চালু করবে না। যদিও বাঁধের একটি অংশ পরীক্ষা করার জন্য বাংলাদেশ সরকার ১৯৭৫ সালে দশ (২১ এপ্রিল ১৯৭৫ থেকে ২১ মে ১৯৭৫) দিনের জন্য ভারতকে গঙ্গা হতে ৩১০-৪৫০ কিউসেক পানি অপসারণ করার অনুমতি দেয়। কিন্তু ভারত ১৯৭৬ সালের শুষ্ক মৌসুম পর্যন্ত গঙ্গা নদী হতে ১১৩০ কিউসেক পানি অপসারণ করে পশ্চিমবঙ্গের ভাগরথি-হুগলি নদীতে প্রবাহিত করে।

সঠিক অনুচ্ছেদ শিরোনাম কোনটি?
titleA. কৃষি
titleB. নদীর নাব্যতা
titleC. মৎস্য
titleD. ইতিহাস
উত্তর: titleD
গাজীপুর জেলার শিক্ষানুরাগীদের ঐকান্তিক প্রচেষ্টায় অত্র এলাকায় উচ্চ শিক্ষা বিস্তারের লক্ষ্যে প্রথম “ভাওয়াল কলেজ” নামে উক্ত কলেজটি প্রতিষ্ঠিত হয়। পরবর্তীতে চান্দনা গ্রামের শিক্ষানুরাগী দানবীর ও সমাজহিতৈষী জনাব বদরে আলম সাহেবের ১০০০০০ (এক লক্ষ) টাকা অনুদানের প্রেক্ষিতে তার নামে কলেজটির নামকরণ করা হয-“ভাওয়াল বদরে আলম কলেজ”। যার বর্তমান নাম “ভাওয়াল বদরে আলম সরকারি কলেজ”। অত্র কলেজ টি ০১/০৭/১৯৬৭ খ্রি. প্রতিষ্ঠিত হয় এবং ০১/০৩/১৯৮০ খ্রি. তারিখে সরকারি করণ করা হয়। বর্তমানে শিক্ষার্থীর সংখ্যা প্রায় ২৫০০০ (পঁচিশ হাজার) আর জমির পরিশন ২১.৭৫ একর। অত্র প্রতিষ্ঠানটি ১৭ টি শিক্ষক নিয়ে পরিচালিত হয়। বর্তমানে ১০০ জনের উপরে শিক্ষক আছে। বর্তমানে কলেজটিতে ১৭ বিভাগ রয়েছে। 


সঠিক অনুচ্ছেদ শিরোনাম কোনটি?
titleA. তথ্য ও উপাত্ত
titleB. প্রশাসনিক, পরিকাঠামো ও অন্যান্য তথ্য-উপাত্ত
titleC. ইতিহাস
titleD. ভর্তি প্রক্রিয়া
উত্তর: titleC
মেটেপা ঝিল্লি ছোট্ট বাদামি লালে মেশানো সুদর্শন দুর্লভ চতুর জলচর পাখি। এর দৈর্ঘ্য কমবেশি ২৫ সেন্টিমিটার, ডানা ১২.৫ সেন্টিমিটার, ঠোঁট ২.৮ সেন্টিমিটার, পা ৪.৩ সেন্টিমিটার ও লেজ ৬ সেন্টিমিটার। এর পিঠ, ডানা ও লেজ সাদামাটা জলপাই-বাদামি। মাথা, ঘাড় ও বুক লালচে। থুতনি ও গলা সাদা। বুকের তলা, পেট ও লেজতল-ঢাকনি সাদাকালো ডোরাকাটা। চোখ গাঢ় লাল, চোখের মণি কালো। লম্বা পা ও পায়ের পাতা স্লেট রঙের। এই স্লেট রঙের পা থেকেই প্রজাতিটির নাম হয়েছে "স্লেটি-লেগড্ ক্রেক"। ঠোঁটও স্লেট রঙের। কেবল ঠোঁটের উপরের অংশের প্রান্তদেশের অর্ধেক এবং নিচের অংশের আগা কালচে। সদ্যোজাত ঝিল্লির রঙ কালো। অপ্রাপ্তবয়স্ক পাখির মাথা, ঘাড় ও বুক কালচে জলপাই-বাদামি।

সঠিক অনুচ্ছেদ শিরোনাম কোনটি?
titleA. স্বভাব
titleB. বিবরণ
titleC. প্রজনন ও প্রতিপালন
titleD. উপপ্রজাতি
উত্তর: titleB
উত্তর ইয়েমেনের গৃহযুদ্ধ এবং ইয়েমেন আরব প্রজাতন্ত্র প্রতিষ্ঠার পর, ১৯৭০ সালে একটি নতুন সংবিধান কার্যকর হয় এবং ১৯৭১ সালে প্রথম সংসদীয় নির্বাচন অনুষ্ঠিত হয়। তবে তখন রাজনৈতিক দল নিষিদ্ধ করা হয়েছিল, ফলে সকল প্রার্থী স্বতন্ত্র হিসেবে নির্বাচনে অংশগ্রহণ করেছিল। পরবর্তীতে রাজনৈতিক অস্থিরতা এমন ছিল যে, ১৯৮৮ সাল পর্যন্ত কোন নির্বাচন সংঘটিত হয়নি। ১৯৮৮ সালের নির্বাচনও নির্দলীয় ভিত্তিতে অনুষ্ঠিত হয়; যদিও প্রায় ৩০ জন প্রার্থী যারা মুসলিম ব্রাদারহুডের প্রতি সহানুভূতিশীল ছিলেন তারা নির্বাচিত হন।

সঠিক অনুচ্ছেদ শিরোনাম কোনটি?
titleA. নির্বাচনী ইতিহাস
titleB. দক্ষিণ ইয়েমেন
titleC. উত্তর ইয়েমেন
titleD. গণভোটসমূহ
উত্তর: titleC
জুহি চাওলা জন্মগ্রহণ করেন ও বেড়ে উঠেন ভারতের হরিয়ানা রাজ্যের, আম্বালাতে। তার বাবা ছিলেন ভারতীয় রাজস্ব পরিসেবা (আইআরএস) এর একজন কর্মকর্তা। তিনি মুম্বাইয়ের ফোর্ট কনভেন্ট স্কুল থেকে পড়াশোনা সম্পন্ন করেন, এবং মুম্বাইয়ের সিদানহ্যাম কলেজ থেকে স্নাতক ডিগ্রী অর্জন করেন। তিনি ১৯৮৪ সালের মিস ইন্ডিয়া শিরোপা বিজয়ী ছিলেন। তিনি ১৯৮৪ সালে মিস ইউনিভার্স প্রতিযোগিতায় শ্রেষ্ঠ কস্টিউম পুরস্কার জিতেছিলেন। তিনি একজন সুদক্ষ নৃত্যশিল্পী। টক শো "বাজে পায়েল" -এ একটি সাক্ষাত্কারে তিনি উল্ল্যেখ করেছিলেন তিন বছর কত্থক শেখার কথা এবং আক্ষেপ প্রকাশ করেছিলেন এটি শেখা ছেড়ে দেয়াটা যা একজন অভিনেত্রী হিসেবে তার কর্মজীবনের সাহায্য করতে পারত। তিনি একটি সফল শাস্ত্রীয় গায়ক এবং গত ছয় বছর ধরে প্রশিক্ষণ নিচ্ছেন।


সঠিক অনুচ্ছেদ শিরোনাম কোনটি?
titleA. প্রাথমিক জীবন এবং পটভূমি
titleB. ব্যক্তিগত জীবন
titleC. ১৯৮৯-১৯৯৯: তারকাখ্যাতি
titleD. চলচ্চিত্র কর্মজীবন
উত্তর: titleA
ইংল্যান্ডে ১৯৪৮ সালের অ্যাশেজ সফরে দলের প্রথম পছন্দের উইকেট-রক্ষক টলনকে সহায়তার লক্ষ্যে স্যাগার্স অন্যতম সদস্যরূপে মনোনীত হন। লিচেস্টারশায়ারের বিপক্ষে কাউন্টি খেলার প্রথমটিতে তিনি ছয় রানসহ দুই ক্যাচ নেন এবং ক্যামব্রিজ বিশ্ববিদ্যালয়ের বিরুদ্ধে দুই স্ট্যাম্পিং ও এক ক্যাচ নেন। তারপর তিনি এসেক্সের বিপক্ষে খেলেন যাতে অস্ট্রেলিয়া ৭২১ রান তুলেছিল। প্রথম-শ্রেণীর ক্রিকেটে স্যাগার্স তার নিজস্ব সর্বোচ্চ অপরাজিত ১০৪* রান করেন। তার এ শতকটি প্রথম-শ্রেণীর ক্রিকেটে একমাত্র শতক ছিল। স্যাম লক্সটনের সাথে ৬৫ মিনিটে ১৬৬ রানের জুটি গড়েন। বিল ব্রাউন ও ডোনাল্ড ব্র্যাডম্যানের সাথে লক্সটনও শতরান করেছিলেন। এরপর তিনি অক্সফোর্ড বিশ্ববিদ্যালয়ের মুখোমুখি হন এবং ছয় রান সংগ্রহসহ এক ক্যাচ নেন। এরপর ল্যাঙ্কাশায়ারের বিপক্ষে ২২ ও এক ক্যাচ, হ্যাম্পশায়ারের বিপক্ষে আরও একটি স্ট্যাম্পিং, ইয়র্কশায়ারের বিপক্ষে ২২, সারের বিপক্ষে ১২ ও চার স্ট্যাম্পিং এবং গ্লুচেস্টারশায়ারের বিপক্ষে আরও তিনটি স্ট্যাম্পিং করেন।

২২ জুলাই, ১৯৪৮ তারিখে হেডিংলিতে অপরাজিত দলের ইংল্যান্ড সফরের চতুর্থ টেস্টে তার অভিষেক ঘটে। ইংল্যান্ড তাদের প্রথম ইনিংসে ৪৯৬ রান তুললেও স্যাগার্স ডেনিস কম্পটনকে ২৩ ও জিম লেকারকে চার রানে ক্যাচ নিয়ে ফিরিয়ে দেন। এর প্রত্যুত্তরে অস্ট্রেলিয়া ৪৫৮ রান তোলে। কিন্তু লেকারের বোলিংয়ে মাত্র পাঁচ রানে ইংরেজ উইকেট-রক্ষক গডফ্রে ইভান্সের হাতে ধরা পড়েন। ইংল্যান্ড দ্বিতীয় ইনিংসে ৩৬৫ রান তুলে যাতে কেন ক্রানস্টনের একমাত্র ক্যাচ নেন। পরবর্তীতে আর্থার মরিসের ১৮২ ও ব্র্যাডম্যানের অপরাজিত ১৭৩* রান তুললে তাকে আর দ্বিতীয় ইনিংসে ব্যাটিং করার প্রয়োজন পড়েনি। অস্ট্রেলিয়া সাত উইকেটে ইংল্যান্ডকে পরাজিত করে। ১৯৪৮ সালের অ্যাশেজের বাদ-বাকী আন্তর্জাতিক খেলায় অংশগ্রহণ করেননি তিনি। এ সফরে তিনি ২৩.২২ গড়ে ২০৯ রান তোলেন। তন্মধ্যে এসেক্সের বিপক্ষে খেলোয়াড়ী জীবনের সর্বোচ্চ অপরাজিত ১০৪* রান করেন। এছাড়াও রেকর্ড হিসেবে ২৩ ক্যাচ ও ২০ স্ট্যাম্পিং করেন। এ সফরের পর ব্র্যাডম্যান তার ‘‘ফেয়ারওয়েল টু ক্রিকেট” গ্রন্থে স্যাগার্স সম্বন্ধে লিখেছেন যে, তিনি টলনের ন্যায় গতিশীল বা ক্ষিপ্রতার সমকক্ষ নন কিন্তু সর্বদাই প্রকৃত ক্রীড়াশৈলী প্রদর্শনের চেষ্টা চালিয়েছেন। সর্বাপেক্ষা পরিচ্ছন্ন ও খেলোয়াড় তিনি।

সঠিক অনুচ্ছেদ শিরোনাম কোনটি?
titleA. ঘরোয়া জীবন
titleB. দ্বিতীয় বিশ্বযুদ্ধ
titleC. অপরাজেয় দল
titleD. প্রারম্ভিক জীবন
উত্তর: titleC